22-24 martie: "Sărbătoarea Mierii", la Blaj. RESTRICȚII de circulație în zona centru, pentru desfășurarea celui mai mare târg apicol din România
Parcarea autovehiculelor în Piața 1848 va fi interzisă începând joi după amiaza, iar circulația rutieră va fi oprită începând de vineri, 22 martie, până duminică, 24 martie, în Piața 1848 și pe străzile adiacente, cu ocazia desfășurării ediției a XIV-a a celui mai mare târg apicol din România, "Sărbătoarea Mierii".
Citește și: 23 – 24 martie 2024| Sărbătoarea Mierii la Blaj – cel mai mare târg de miere și produse pentru apicultură din România. PROGRAMUL
Poliția Locală Blaj anunță că începând de joi, 21 martie, ora 17:00, vor fi blocate parcările din Piața 1848, locul în care se va desfășura, în weekend, "Sărbătoarea Mierii". Acest lucru este necesar pentru a permite celor peste 150 de expozanți să-și instaleze tarabele și corturile cu produse.
Începând de vineri, 22 martie, ora 06:00, circulația rutieră va fi oprită în Piața 1848 și pe străzile adiacente, respectiv Mitropolit Ioan Vancea (de la intersecția cu strada Iuliu Maniu, zona Podului Vezii), Astra (până la Lupa Capitolina), Timotei Cipariu (de la intersecția cu Bulevardul Republicii) și Petru Pavel Aaron (până la intersecția cu strada Iuliu Maniu). Reluarea circulației rutiere pe aceste străzi se va face duminică, 24 martie, în cursul serii, estimează Poliția Locală Blaj.
Cel mai mare târg apicol din România, "Sărbătoarea Mierii", se va desfășura la finalul acestei săptămâni, în zilele de 23 și 24 martie 2024, în Piața 1848 din municipiul Blaj. Pe parcursul celor două zile, organizatorii au pregătit o mulțime de activități pentru toate vârstele. DJ Project & Ioana Ignat, Barbarossa Samba Group, Ansamblul Folcloric al Județului Alba, Trupa "Antheia Imperialis" și Teatrul de Păpuși "Prichindel" din Alba Iulia sunt doar o parte dintre momentele speciale cultural-artistice ale ediției a XIV-a a "Sărbătorii Mierii" de la Blaj.
Vor fi conferințe pe teme apicole, târg cu vânzare în aer liber, concerte de muzică populară și pentru tineret, activități stradale și ateliere dedicate copiilor, picturi pe față, concursuri pentru tineri, teatru de păpuși și sesiuni de zumba pentru cei mici!
Evenimentul are ca scop principal promovarea produselor apicole de calitate în rândul consumatorilor români, dar și oferirea de informații apicultorilor, ca ramură importantă a agriculturii din România, prin sesiunile de comunicări și conferințe din cadrul târgului, dar și pentru a face schimburi de experiență cu Asociații Apicole din alte țări europene.
Ediția a XIV-a "Sărbătorii Mierii" este organizată de Compania Apidava, Primăria și Consiliul Local Blaj, Consiliul Județean Alba și Centrul de Cultură "Augustin Bena" Alba.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
Amenzi de aproape 550.000 de lei și sute de misiuni ale salvatorilor ISU Alba, de la începutul lunii martie
Amenzi de aproape 550.000 de lei și sute de misiuni ale salvatorilor ISU Alba, de la începutul lunii martie Inspectorii de prevenire din cadrul ISU Alba au aplicat, de la începutul lunii martie, amenzi de aproape 550.000 de lei. Totodată, salvatorii au participat la sute de misiuni pentru ajutorarea cetățenilor aflați la nevoie. Citește și: […]
Secțiune Articole Similare
-
Opinii - Comentariiacum 2 zile
Postul Paștelui 2024, cel mai lung și aspru post din an: Interdicții, durată, zile de dezlegare la pește. Obiceiuri și tradiții
-
Opinii - Comentariiacum 3 zile
17 martie: Biserica Ortodoxă îl prăznuiește pe Sfântul Alexie, omul lui Dumnezeu. Tradiții și obiceiuri de Ziua Șarpelui
-
Opinii - Comentariiacum 2 zile
18 martie: Inventatorul român Traian Vuia realizează, la Paris, primul zbor autopropulsat
-
Sportacum 4 zile
Liga 3, penultima etapă: Unirea Ungheni – Metalurgistul Cugir 2-0 (0-0), vizitatorii afară din calculele pentru play-off | Industria Galda de Jos – ACS Mediaș 1-3 (1-1), oaspeții au întors scorul
-
Opinii - Comentariiacum 8 ore
20 martie, o zi cu zâmbete: Se sărbătorește Ziua Internațională a Fericirii
-
Ştirea zileiacum 3 zile
Ziarul "Unirea" din Alba Iulia angajează REDACTORI pentru ediția online. Cerințe și responsabilități